open-index/open-wikipedia-markdown huggingface dataset:
Konggrès Basa Tegal

**Konggrès Basa Tegal** yaiku pasamuwan kang isiné ngrembug babagan basa Jawa dhialek tegalan. Konggrès kang dibawahi Yono Daryono, iku kaping pisan dianakaké ing Hotel Bahari Inn, Kutha Tegal, Jawa Tengah, taun 2006 kang ditekanii déning para duta yeyasan basa saka Jawa Tengah lan Daerah Istimewa Yogyakarta (DIY) sarta para guru basa Jawa saka sekolah dhasar nganti sekolah menengah atas ing tlatah Tegal lan tangga teparone.

## Komisi 
Komisi A kang ngrembug babagan pengajaran basa lan sastra Tegal dibawahi Prof. Dr. Rustono, M Hum (Dekan Fakultas Bahasa dan Sastra Universitas Negeri Semarang), Drs Irawan Haryo Gunadi, M. Pd (salah sijiné pejabat ing Dinas Pendhidhikan lan Kabudayan Provinsi Jawa Tengah), Eko Tunas yaiku budayawan lan sastrawan Semarang kang lair ing Tegal. Komisi B kang ngrembug babagan sujarah lan pengembangé basa Tegal dibawahi Prof. Dr. BK Eko Wardhono (Ketua Program Pascasarjana Unnes), Drs.Sudharto M.A. (Ketua Dewan Bahasa Jawa Jateng), Enthus Susmono (budayawan lan dhalang wayang kulit), Drs. Atmo Tan Sidik (budayawan lan salah sijiné pejabat ing Pamarintah Kabupatèn Brebes). Lan Komisi C kang ngrembug matèri pesinaonan basa Tegal dibawahi sastrawan Angkatan 1966, SN Ratmana kang uga dadi Ketua Déwan Pendhidhikan Kota Tegal, lan Sisdiono Ahmad, S.Pd. (Sekretaris Dewan Pendidikan Kota Tegal)

## Deleng uga 
* Jawa Tengah
* Kutha Tegal
* Kabupatèn Tegal

## Rujukan
Marwah Daud Ibrahim

**Marwah Daud Ibrahim, Ph.D.** () ya iku salah sijiné pulitikus saka Indonésia. Dhèwèké naté kapilih dadi anggota Dewan Perwakilan Rakyat Republik Indonesia (DPR RI) telung kala mangsa. Marwah uga naté dadi asistèn paneliti UNESCO lan Bank Dunia..

## Riwayat 
Marwah Daud Ibrahim lair ing Kabupatèn Sopeng, Sulawesi Kidul, tanggal 8 Novèmber 1956. Sopeng mau adohé kira-kira rong atus kilomèter sakloré Kutha Makassar. Awit isih sinau ing sekolah dhasar, dhèwèké wis ngatonaké kapinterané, malahan dhèwèké lulus durung nganti kelas enem. Marwah sabanjuré neruské ing Sekolah Menengah Pertama (SMP) Negeri Pacongkang, lan rampung taun 1970. Sawisé kuwi, dhèwèké sekolah ana ing Sekolah Pendhidhikan Guru (SPG) Negeri Soppeng, nanging lagi kelas loro, dhèwèké pindah ing SPG Negeri I Ujung Pandang, rampung taun 1973.

Ing taun 1974 kanggo kapisan, tanpa dikira-kira dhèwèké tekan Jakarta lan lumebu ing Pura Negara jalaran diundang déning présidhèn. Dhèwèké kapilih minangka siswa tuladha sa-Sulawesi Kidul.

Awit saka kuwi, dhèwèké banting setir, ora duwé kekarepan manèh dadi guru kaya déné ramané. Dhèwèké neruské ing Fakultas Ilmu Sosial Pulitik Jurusan Komunikasi Universitas Hasanudin kang dirampungké taun 1981. Sabanjuré, dhèwèké kapilih manèh minangka mahasiswa tuladha saka Sulawesi lan mèlu  ing forum nasional ing Jakarta, ketemu presidhen lan para tuladha liya saindhengé Indonésia. Marwah banjur kawentar minangka pagiat ing pawiyatané.

Kanthi éntuk beasiswa, dhèwèké nggegana ing Amérikah Sarékat, ngangsu kawruh lan ngranggèh gelar Master ing American University, Washington DC, Jurusan Komunikasi Internasional, taun 1982. Ing Amérika dhèwèké nyambi makarya minangka asistèn paneliti UNESCO, lan Bank Dunia.

Sawisé éntuk gelar Master, dhèwèké makarya ing Badan Pusat Penerapan Teknologi (BPPT) kang dibawahi B.J. Habibie. Saka kono, dhèwèké nampa béasiswa manèh kanggo sekolah ing Amérika ing pawiyatan sadurungé, lan nampa gelar doktor taun 1989.

Samulihé saka Amérikah Sarékat, dhèwèké lumebu organisasi ICMI (Ikatan Cendekiawan Muslim Indonesia), lan diwenèhi kapracayan kanggo njabat Sekretaris Umum. Saliyané kuwi, dhèwèké uga duwé laku ing Partai Golkar, lan dadi anggota Dewan Perwakilan Rakyat suwéné telung kala mangsa.

## Pendhidhikan 
* SD Pacongkang, Sulsel (1967)
* SLTP di Pacongkang, Sulsel (1970)
* SPG Negeri 1 Makassar (1973)
* S1 Univ. Hasanuddin Makassar (1981)
* S2 The American University Washington DC (1984)
* S3 The American University Washington DC

## Lakuné 
* Anggota DPR RI
* BPP Teknologi
* Staff KBRI, Washington DC
* Asisten Paneliti Bank Dunia
* Dosen Pasca Sarjana
* Pelatih Utama MHMMD
* Presidium Ikatan Cendekiawan Muslim Indonesia (ICMI)
* Ketua Yayasan Padepokan Dimas Kanjeng Taat Pribadi

## Bebungah 
* Mahasiswa Teladan Universitas Hasanuddin 1979
* Lulusan Terbaik Lemhannas KSA-V 1995

## Uga delengen 
* Partai Golkar
* DPR RI
* B.J. Habibie

## Rujukan
Alas Masin Cilacap

**Alas Masin Cilacap** iku rawa kang isiné wit-witan *mangrove* kira-kira ambané sepuluh hektar, kang digulawenthah déning Perum Perhutani KPH Banyumas Barat lan Dinas Kehutanan dan Perkebunan Kabupatèn Cilacap, Jawa Tengah minangka alas pangayom kéwan laut ing kawasan Sagara Anakan. Alas iku dirintis awit taun 1978 nanging tembé didadekaké alas kutha, dhedhasar Dudutan Bupati Cilacap, ing tanggal 2 Maret 2009. Alas Masin Cilacap uga didakeaé papan wisata.

## Kaanan Alas 
Alas Masin dumunung ana ing Désa Tritih Kulon, Kacamatan Cilacap Utara, Kabupatèn Cilacap, winatesan karo sawah-sawah kagungané para warga. Saka Dalan Nusantara wis dicawisi lawang lumebu mligi kanggo para pelancong. Ing alas iki, saiki wis katandur limalas èwu wit ya iku tancang *(bruguiera gymnorrhiza)*, api-api *(avicennia sp)*, bakau bandul *(rhizophora mucronata)* lan bakau kacangan *(rhizophora apiculata)*. Witwitan liyané uga ana ing alas iki, antarané jeruju *(acanthus ilicifolius)*, waru lan ketapang *(terminalia catappa)*. Sakperangan wit-witan iku mau wujud kasilé sing katandur kanti rapet awit taun 1978. Banyu kang kanggo nguripi wit-witan ing kono saka banyu masin, Kali Lester kang langsung sesambungan karo sagara. Kalestaren alas mangrove ing kéné cukup ngayomi kéwan-kéwan laut kaya déné iwak gelodok, iwak uca, urang pistol, lan iwak tanggal. Maneka warna manuk ya dhemen manggon ing pang-pang wit-witan mau.

## Kreteg Mesra 
"Kreteg mesra"  istilah kang asring diucapke para pelancong nalika padha rawuh ing kono, ngliwati kreteg kayu. Kasebut "kreteg mesra" jalaran mung cukup kanggo lumaku wong loro. Saumpamane pethukan, salah sijiné kudu ngalah minggir, amarga pancen ora patia jembar. Kreteg ing sadhuwuré rawa kuwi dibangun minangka fasilitas kang dicawisake déning panggulawenthah. Saben énggokan uga dibangun gubug-gubug cilik kanggo para pelancong sing péngin lèrèn, sadrema lungguh, utawa foto-foto. Ing sapinggiré Alas Masin, sawisé énték-éntékan kreteg sing dawané 300 mèter mau ana lahan cukup amba. Ing kono dicawiské aula tanpa pager kang adaté dienggo kumpul-kumpul para pelancong, pagelaran hiburan, adicara keagamaan, lan kumpulé para paneliti.

## Uga delengen 
* Kabupatèn Cilacap

## Rujukan
Sasikirana

Bambang **Sasikirana** Putra ne saking Gatotkoco,  Rojo negoro pringgondani kale garwonipun Dewi  Pragiwa, Putri arjuna kale Dewi Manuhara,  sakmeniko nggada dolor kale (2), saking bapak seje ibu asmonipun,  Arya jayasupena,  Putra saking dewi sumpani, lan arya suryakaca,  Putra saking dewi suryawati, Putri saking Batara Surya lan Dewi ngrumi.

Pas ono perang Bratayudha,Sasikirana mboten tumut perang padu, masio umuré yo wes cukup yèn di gae mèlu perang padu, pas mantun perang bratayudha lan megoro astina mbalek ana ing tlatah digdaya kulawarga pandawa, sasikirana Panjenenganipun minangka Senopati Sak pamrentahane Prabu parikesit.

Sasikirana duwé watak karakter angèl wani pinter lan trengginas.

## Rujukan
Now You See Me 2

***Now You See Me 2*** (utawa karan ***Now You See Me: The Second Act***) ya iku filem thriler saka Amérikah Sarékat kang digawé taun 2016. Film iki awujud sambungan (sekuel) saka film sadurungé, ya iku *Now You See Me* (2013). Film kang disutradarani Jon M. Chu, juru paragané antarané Mark Ruffalo, Jesse Eisenberg, Woody Harrelson, Dave Franco, Daniel Radcliffe, Morgan Freeman, Michael Caine lan Lizzy Caplan.

Ing tanggal 25 November 2014, Mark Ruffalo mratélakaké léwat Facebook yèn proyek film wis diwiwiti kanthi njupuk panggonan ing London, Inggris. Lan ing tanggal 11 Maret 2015, njupuk gambaré ana ing Makau, antarané Macau Science Center. Kepara, tanggal 22 Mèi 2015, CEO Lionsgate, Jon Feltheimer mratélakaké uga yèn sawisé film iki rampung, bakal gawé film susulan kanthi sesirah *Now You See Me 3*.

## Ingkang maragani 
* Mark Ruffalo
* Jesse Eisenberg
* Woody Harrelson
* Dave Franco
* Daniel Radcliffe
* Morgan Freeman
* Michael Caine
* Lizzy Caplan
* Sanaa Lathan
* Jay Chou
* Henry Lloyd-Hughes
* Zach Gerard
* Craig Izzard
* David Mansfield

## Rujukan 
## Pranala njaba 
* 
* 
* 
*
Dharmadi

**Dharmadi** () ya iku salah sijiné sastrawan saka Indonesia. Jenengé kawèntar minangka panggurit awit dasawarsa 1970-an kanti puisi-puisi cekak. Dharmadi kalebu salah sijiné penyair kang ngadegaké kelompok kajian seni Kancah Budaya Merdeka ing Purwokerto, Kabupatèn Banyumas, taun 1993. Tahun 2013 dhèwèkké ngetokké album lagu musikalisasi puisi kang kajumuk saka salah siji bukuné sesirah *Kalau Kau Rindu Aku*, kanthi panata musik déning Joshua Igho lan sing nyanyi ya iku Dyan Endang Kundoyati, garwane Dharmadi.
 
## Riwayat 
Dharmadi lair ing Kutha Semarang, Jawa Tengah, tanggal 29 September 1948. Dhèwèké ngrampungké pawiyatan ing Fakultas Ékonomi Universitas Jenderal Soedirman, Purwokerto, Jawa Tengah, lan nampa gelar sarjana mudha. Dhèwèké dikenal minangka panggurit utawa panganggit kang seneng nganggit puisi-puisi cekak, nanging tetep nekakaké swasana imajinasi sing amba lan kasil mikat para pandhemen puisiné. Pakaryané kagolongaké ing puisi sufistik. Babagan iku ana sesambungané karo asringé nglebokaké sakpérang pengalaman spiritual saben dinané ana ing puisiné. Saliyané makarya nulis puisi, Dharmadi uga mudhun kiprah ing Sanggar Pelangi (1971), Himpunan Penulis Muda Purwokerto (1974), Lingkar Seni dan Budaya (1986) lan Kancah Budaya Merdeka Banyumas (1993). Dharmadi luwih akèh nglakoni *prosès kreatif*-e nalika taksih dadi punggawa nagari sipil (PNS) di Purwokerto.
 
## Pakaryan 
* Kembali Ke Asa (Buku Kumpulan Puisi, 1999)
* Dalam Kemarau (Buku Kumpulan Puisi, 2000)
* Aku Mengunyah Cahaya Bulan (Buku Kumpulan isiné 56 puisi pilihan pakaryane awit 1974-2004)
* Kalau Kau Rindu Aku (Buku Kumpulan Puisi, 2012)
* Melacak Jejak (1993)
* Antologi Puisi Jawa Tengah (1994)
* Lirik-Lirik Kemenangan (1994)
* Dari Negeri Poci (1993)
* Getar II (1996)
* Dari Negeri Poci 2 (1994)
* Dari Negeri Poci 3 (1996)
* Antologi Puisi Indonesia 1997 (1997)
* Dari Negeri Poci 4 (2013)
* Dari Negeri Poci 5 (2014)
* Puisi Menolak Korupsi (2014)
* Memo Untuk Présidhèn (2014

## Uga delengen 
* Dari Negeri Poci
* Sastra Bulan Purnama
* Puisi Menolak Korupsi
* Kurniawan Junaedhie
* Kabupatèn Banyumas
* Joshua Igho

## Rujukan
Hironori Nagamine

'''''' () iku juru main bal-balan saka Jepang.

## Karier 
 iku sampun main ing Kyoto Purple Sanga.

## Pranala luar
*
Republik Sentilan Sentilun

***Republik Sentilan Sentilun*** (sadurungé taun 2016 jenenge ***Sentilan Sentilun***) ya iku salah sijiné program komedi satir kang digiyarakaké ing stasiun Metro TV kanthi wektu siar telung puluh menit nganti sejam, kang nyritakaké kauripan Ndoro Sentilan karo baturé, *Jongos* Sentilun. Lakon kang dimainké déning aktor sénior Slamet Rahardjo lan Butet Kertaradjasa, iki saben *episode* tansah ngundang bintang tamu, minangka narasumber utawa pelawak kanggo mbumbon-mbumboni wicara.

## Riwayat 
*Republik Sentilan Sentilun* Metro TV awujud adhaptasi lakon pakaryané Agus Noor jejudhul *Matinya Sang Kritikus* kang wiwitané dipentasaké nganggo cara monolog déning Butet. Kanggo mainké lakon kuwi, Butet maragakaké rong tokoh dadi siji ya iku Sentilan lan Sentilun. Penganggon sing dienggo ya mung lumrahé babu. Dhèwèké nganggo klambi seragam safari Pegawai Negeri Sipil (PNS) wernané abu-abu lan clana *cungkrang*, nganggo sepatu, kaos kaki abang nyolok, pècis ireng sing dipasang rada miring, dikompliti serbèt sing disampirkaké ana ing pundhak. Nanging, ana ing giyaran televisi, Metro TV ngusung pamentasan kuwi awujud sandhiwara, saingga Sentilan lan Sentilun paragané wong loro, Slamet Rahardja minangka dadi Sentilan, Butet dadi Sentilun..

## Uga delengen 
* Butet Kertaradjasa
* Slamet Rahardjo
* Cak Lontong
* Happy Salma
* Ahok
* Joko Widodo
* Mucle
* MetroTV

## Rujukan
City of Ember

***City of Ember*** ya iku filem fiksi ilmiah saka Amérikah Sarékat kang digawé déning 20th Century Fox taun 2008 dijupuk saka novèl taun 2003 sesirah *The City of Ember* anggitané Jeanne DuPrau. Filem iki disutradarani Gil Kenan, dhedhasar naskah anggitan Caroline Thompson. Juru arah filem iki ya iku Walden Media, Playtone, Seth Hanchett, Gary Goetzman, Tom Hanks, lan Steven Shareshian. Sakpérang paraga kang mèlu main ing filem iki antarané Saoirse Ronan, Harry Treadaway, Bill Murray, Mackenzie Crook, Martin Landau, Mary Kay Place, Toby Jones, lan Tim Robbins. *Citi of Ember* dibabar ing tanggal 10 Oktober, rong wulan sawisé babarané buku sambungan pungkasané: *The Diamond of Darkhold*.

## Ringkesan 
Ing Kutha Ember anané mung wengi, tanpa ana wulan utawa lintang. Semana uga yèn awan, ora ana srengéngé utawa langit biru. Awan ya mung nalika listrik murup saka generator, lampu-lampu madhangi dalan lan omah-omah para warga kutha. Ora ana wong kang naté teka utawa lunga saka Kutha Ember. Kira-kira lawasé rong atus taun, para warga Ember kakurung ana ing pepeteng kuwi.

Kutha Ember kang dirancang lan dibangun kanggo jangka wektu rong atus taun, ora ana sijia warga kang mangerteni dina kuwi awan utawa bengi, anan'r mung jam utama kang dumunung ing tengah kutha, ing griyané wali kutha.

Para ilmuwan sengaja ngagawa para pendhudhuk ana ing ngisor lemah jalaran lapisan udara dikebaki racun. Nalika kuwi para ilmuwan yasa generator lan nggawé prakiran kapan generator kuwi bakal mandheg. Para ilmuwan mau nggawé peta kang dilebokke ing sajerone pethi kang yèn wis 200 taun bisa mbuka dhèwé. Pethi mau diwenehaké marang wali kutha Ember turun temurun, lan saben taun angkané tansah mudhun.

Sawijining dina, ana nom-noman kang nyujanani anané kaanehan ing samubarang ing jero kutha kuwi. Bocah-bocah mau, kanthi nggolèk sisik melik lan lumebu ing lurung-lurung kang sadurungé durung dimangerteni, kalebu griyané wali kutha.

Kanggo bisa metu saka Kutha Ember, jebul kudu ngliwati pipa, terus nyemplung kali ing kana. Ora nyana, bocah-bocah kuwi nemu pratandha kang katulis ing sawijiné peta. Jebul salawasé iki wali kutha wis tumindak khianat tumrap para warga Ember kanti nyelundhupaké samubarang bahan kang disimpen ing gudhang. Kanti ora gampang, pungkasane bocah mau kasil metu saka Kutha Ember lan weruh donya sajatiné.

## Ingkang maragani 
* Saoirse Ronan
* Harry Treadaway
* Bill Murray
* Toby Jones
* Martin Landau
* Tim Robbins
* Marianne Jean-Baptiste
* Liz Smith
* Amy Quinn lan Catherine Quinn
* Mary Kay Place
* Mackenzie Crook
* Lucinda Dryzek
* Matt Jessup
* Simon Kunz
* Ian McElhinney

## Rujukan 
## Pranala njaba 
* 
*
Karnaval Pasisir Tegal

**Karnaval Pasisir Tegal** utawa **Tegal Pasisir Carnival** (dicekak **TPC**) ya iku acara kabudayan sing digelar awujud arak-arakan utawa karnaval busana kang diwiwiti taun 2012 ing Kutha Tegal, Jawa Tengah. Arak-arakan iki dianakaké déning Pamarintah Kutha Tegal mengeti reroncene adicara pengetan ambal warsa kutha. Kanti njupuk potensi daerah, TPC ngangkat tema-tema ing antarané *go green* lan *Kembali Bersahabat dengan Alam*.

## Riwayat 
Tegal Pasisir Carnival awujud adicara taunan kang dianakaké awit taun 2012 sing digulawenthah déning pamarintah Kutha Tegal, kanthi nggandheng mitra ya iku Cipta Creasi Anak Indonésia, ingkang dadi pengetan ambal warsa Kutha Tegal. Arak-arakan kuwi panyartané atusan wong, diperang dadi golongan, mangkat saka pelatarane gedung Dewan Perwakilan Rakyat Daerah (DPRD) Kutha Tegal, lumebu ing Jalan Veteran, diterusaké ing Jalan Pangéran Dipanegara, menggok kiwa, lumebu Jalan Kartini, menggok kiwa manèh lumebu ing Jalan K.H. Wahid Hasyim, lan pungkasané mandheg ing Alun-alun. Rombongan pambuka dalan ya iku golongan *drum band*, sing dipasang ing ngarep dhéwé. Barisan ing mburiné ya iku golongan-golongan sing gelaraké manéka warna budaya, mligi budaya Kutha Tegal, liwat sakperang rancangan busana kang dienggo. Arak-arakan dianakké wayah wengi, disokong cahyané lampu kutha, ndadèkaké Tegal Pasisir Carnival minangka tontonan sing reja, dipirsani sagung bebrayan lan para pelancong ing sadawané dalan kang diliwati. Sajeroné arak-arakan mau, wali kutha kairing para kepala dinas, kepala badan, lan kepala ora ketinggalan uga padha ngagem busana adat Jawa Tegalan.

## Panyarta 
Tegal Pasisir Carnival kang kapisan pancen durung akèh panyarta sing mèlu. Wektu kuwi namung golongan-golongan saka Kutha Tegal waé, minangka tetepangan. Nanging ing adicara taun sabanjuré, panitiya mbuka pendhaptaran kanggoné golongan liya saka kutha liya, kepara sa-Indonésia kanggo nyengkung hajat kabudayan iki. Lan sadurungé mèlu karnaval, para panyarta diwajibké mèlu *workshop* lan migunakaké kerajinan busana saka Kutha Tegal kaya ta songket, bathik, tenun, lan liya-liyané.

## Uga delengen 
* Kutha Tegal
* Jawa Tengah

## Rujukan 
## Pranala njaba 
* Situs Resmi Kota Tegal 
* Situs resmi pemprov Jawa Tengah
Believe (filem)

***Believe*** ya iku filem drama natal saka Amérikah Sarékat sing digawé taun 2016. Fileme iki disutradarani Billy Dickson. Dhèwèké uga tumindhak minangka panganggit skenario. Sapérangan paraga sing mèlu main ing filemé iki antarané Ryan O'Quinn, Danielle Nicolet, Shawnee Smith, lan Lance E. Nichols. *Believe* dibabar bareng ing gedung-gedung biyoskup Amérikah Sarékat dénnng Freestyle Releasing lan Smith Global Media tanggal 2 Dhésèmber 2016.

## Ringkesan
Ing sawijiné kutha cilik sing lagi ngadhepi mangsa ékonomi sing abot, sawijiné panduwé usaha, Matthew Peyton (Ryan O'Quinn), ngupadi antarané gegayuhan bisa sukses lan tanggep wangsulé mbiyantu adicara Natal taunan. Tekadé neruské usaha jebulé ngrusak jenengé lan ndadèkaké para pegawé padha nesu lan nggawé ngalap pulih. Nalika Matthew ketemu karo Clarence (Isaac Ryan Brown), ana bocah cilik merak ati sing pracaya anané keajaiban, dhéwékè teteg: nglakoni apa sing apik tumrap awaké dhéwé utawa mbuka atiné supaya bisa mbiyantu komunitasé.

## Paraga
* Ryan O'Quinn minangka Matthew Peyton
* Shawnee Smith minangka Dr. Nancy Wells
* Danielle Nicolet minangka Sharon Joseph
* Kevin Sizemore minangka Albert Bagley
* David DeLuise minangka Tom Blackhorn
* Isaac Ryan Brown minangka Clarence Joseph
* Lance E. Nichols minangka Mayor Harris
* James C. Burns minangka Bob Alexander
* Scott Summitt minangka Charlie
* Joey Naber minangka Nick
* Bryce Lenon minangka Sam

## Rujukan 
## Pranala njaba 
* 
* 
* 
*
The City of Ember

***The City of Ember*** ya iku sisirahl novèl fiksi ilmiah anggitané Jeanne DuPrau kang dibabar ing taun 2003. Kaya déné anggitane Suzanne Martel sesirah *The City Under Ground* kang dibabar taun 1963 utawa anggitané Helen Mary Hoover sesirah *This Time of Darkness* kang dibabar ing taun 1980, *The City of Ember* ngangkat carita babagan Kutha Ember, sawijiné kutha kang dumunung ing sangisoré lemah, kang alon-alon kentekan bahan panganan lan pepadhang. Nanging kaanan kuwi énggal dimangerteni déning sakperang bocah welasan taun sing nyoba nylametaké kanthi metu saka Kutha Ember tumuju ing bumi sajatiné.

## Ringkesan 
Ing Kutha Ember anané mung wengi, tanpa ana wulan utawa lintang. Semana uga yèn awan, ora ana srengéngé utawa langit biru. Awan ya mung nalika listrik murup saka generator, lampu-lampu madhangi dalan lan omah-omah para warga kutha. Ora ana wong sing naté teka lunga saka Kutha iku. Kira-kira lawasé rong atus taun, para warga Ember kakurung ana ing pepeteng iku.

Kutha Ember sing dirancang lan dibangun kanggo jangka wektu rong atus taun, ora ana sijia warga sing mangerteni dina kuwi awan utawa bengi, anané mung jam utama kang dumunung ing tengah kutha, ing griyané wali kutha.

Para ilmuwan sengaja nggawa para pendhudhuk ing ngisor lemah jalaran lapisan udara dikebaki racun. Nalika kuwi para ilmuwan yasa generator lan nggawé prakiran kapan generator kuwi bakal mandheg. Para ilmuwan mau nggawé peta sing dilebokké ing sajerone pethi sing yèn wis 200 taun bisa mbuka dhéwé. Pethi mau diwenehaké marang wali kutha Ember turun temurun, lan saben taun angkané tansah mudhun.

Sawijining dina, ana boca nom-noman sing nyujanani anané kaanehan ing samubarang ing jero kutha kuwi. Bocah-bocah mau nggolèk sisik melik lan lumebu ing lurung-lurung kang sadurungé durung dimangerteni, lumebu griyané wali kutha.

Kanggo bisa metu saka Kutha Ember, jebul kudu ngliwati pipa, terus nyemplung kali ing kana. Ora nyana, bocah-bocah kuwi nemu pratandha kang katulis ing sawijiné peta. Jebul salawasé iki wali kutha wis tumindak khianat tumrap para warga Ember kanti ndelikaké samubarang bahan sing disimpen ing gudhang. Kanthi ora gampang, pungkasané bocah mau kasil metu saka Kutha Ember lan weruh donya sajatiné.

## Diangkat ing film 
Sawijine filem adhaptasi kanthi carita kang njupuk saka novèl iki ,digawé lan disutradarani Walden Media lan Playtone. Sing maragani filem iki antaraneé Bill Murray minangka dadi wali kutha, Saoirse Ronan minangka dadi Lina, lan Harry Treadaway minangka dadi Doon. Filem ini rampung panggarapané ing wulan Oktober 2007 lan dibabar tanggal 10 Oktober 2008. *City of Ember* uga dibabar awujud DVD tanggal 20 Januari 2009.

## Bebungah 
* 2003 Child Magazine's Best Children's Book
* 2003 Kirkus Editor's Choice
* 2006 Mark Twain Award
* 2006 William Allen White Children's Book Award
* American Library Association Notable Book

## Rujukan 
## Pranala njaba 
* Jeanne DuPrau's website
Barry (filem)

***Barry*** ya iku filem drama saka Amérikah Sarékat kang digawé ing taun 2016 lan diarahké déning Vikram Gandhi. Filem iki nyritakké babagan mangsa ciliké presidhen Amérikah Sarékat, Barack Obama nalika lumebu ing pawiyatan luhur ing Universitas Columbia taun 1981. *Barry* diparagakake déning Devon Terrell, Anya Taylor-Joy, Jason Mitchell, Ashley Judd, Jenna Elfman, Ellar Coltrane, Avi Nash, lan Linus Roache. *Barry* kapilih lan dibabar kaping pisan ana ing adicara Special Presentations adicara Festival Film Internasional Toronto taun 2016  lan diputer ing gedung-gedung biyoskup tanggal 16 Dhésèmber 2016 déning Netflix.

## Latar wuri 
Ing sasi Maret 2016, wis diumumké yèn Devon Terrell lan Anya Taylor-Joy arep maragakaké filem iki bebarengan karo Vikram Gandhi kang tumindak minangka sutradara lan prodhuser, dhedhasar skenario anggitané Adam Mansbach. Wondéné Teddy Schwarzman lan Ben Stillman uga nyengkuyung léwat prodhuksiné nganggo jeneng perusahaan Black Bear Pictures. Ing sasi iku uga, Jason Mitchell lan Ellar Coltrane nyusul nyawiji mèlu main ing filem iku. Lan ing sasi Mèi 2016, dibyawarakaké déné Famke Janssen mratélakaké sumadya dadi salah sijiné paraga.

*Barry* ditampa kanthi apik déning para pamirsa lan kritikus filem. Kacathet wolung puluh enem persèn pamirsa seneng karo filem iki, kaya déné kang dilaporké déning Rotten Tomatoes, dhedhasar 12 ulasan, kanthi rata-rata biji 6.5/10. Metacritic uga nyathet, filem iki ngranggeh biji 73 saka 100, dhedhasar pitung ulasan.

## Ingkang maragani 
* Devon Terrell 
* Anya Taylor-Joy
* Jason Mitchell 
* Ellar Coltrane
* Ashley Judd
* Jenna Elfman
* John Benjamin Hickey
* Linus Roache
* Danny Hoch
* Famke Janssen

## Rujukan 
## Pranala njaba 
*
A Beautiful Life (filem)

***A Beautiful Life *** ya iku film drama saka Amérikah Sarékat sing digawé ing taun 2008. Filem iki disutradarani Alejandro Chomski dhedhasar lakon anggitan Wendy Hammond, dijupuk saka pakaryané Wendy Hammond sesirah *Jersey City* kang nyritakaké bab wong wadon enom sing lumayu saka omah, ninggal bapaké sing tumindak kasar.  Sawetara kuwi, David (jesse Garcia) ya iku salah sijiné imigran ora resmi sing nyambut gawé minangka tukang isah-isah, sinambi nggoleki ibué ing Los Angeles. Wong loro mau ketemu banjur padha-padha tresnané. *A Beautiful Life* dibabar déning New Film Internasional tanggal 14 Agustus 2008.

## Riwayat 
Sanajan wis digawé awit taun 2008, filem iki durung dibabar kanggo bebrayan ing Amérika Lor nganti tekan tanggal 2 oktober, 2009, lan kapisan didumké awujud DVD ing tanggal 1 Maret 2011. *A Beautiful Life* iki filem kapindho kang dicakké déning New Films International.

Nanging filem *A Beautiful Life* ora éntuk atur sapala apik saka para pamirsa lan kritikus. Saorané saka rolas sumber sing dicathet déning kaca Metacritic sing mènèhi biji 13 saka 100, ngringkes ulasan saka pitung kritikus diukur minangka "ora didemeni banget".*The New York Times* malah nyebut filem iki kaya déné  "terjun bébas ana ing masokisme sèksual", lan *The Village Voice* mratelakke minangka "kasengsaran numpuk... babagan cidrané jiwa lan nyebrang dalan ditakdirké kanggo dadi untuk tumpukan sampah. Mbengok, ngantemi, ngeplak, nangis, dibolan-baleni."

## Ingkang maragani 
* Debi Mazar
* Bai Ling 
* Dana Delany 
* Jonathan LaPaglia 
* Angela Sarafyan 
* Gloria Alexandra
* Walter Perez 
* Saadet Aksoy 
* Ronnie Gene Blevins

## Rujukan 
## Pranala njaba 
* (Inggris)   di Internet Movie Database
Taken 2

***Taken 2*** ya iku salah sijiné film thriller laga saka Inggris-Perancis kang digawé ing taun 2012 lan disutradarani Olivier Megaton. Sing maragani filem iki antarané Liam Neeson, Maggie Grace, Famke Janssen, Rade Šerbedžija, Leland Orser, Jon Gries, D.B. Sweeney lan Luke Grimes.

Filem iki awujud sambungan kapindho awit dibabaré filem kapisan kanthi judhul sing padha, taun 2008. Filem sing nganggo modal $ 45 yuta, iki kasil ngumpulké bathi punjul $ 376.1 nanging kurang apik panampané kanggoné para pamirsa lan kritikus. *Taken 2* digawé rong taun sawisé filem kapisan, lan filem katelu, *Taken 3*, dibabar ing tanggal 9 Januari 2015.

Neruské carita ing filem kapisan, *Taken 2,* filem iki uga ngetokaké adegan penculikan sing membayani tumrap kaslametané kaluwargané Bryan Mills (Liam Nesson). Sawisé ayem lan mulih ing Los Angeles, Bryan lan anak wadoné, Kim (Maggie Grace) ngupadi urip kaya racaké sawisé tragedi penculikan kang ditumindakaké déning kelompok sindikat penculik.

## Ingkang maragani 
* Liam Neeson 
* Maggie Grace
* Famke Janssen 
* Rade Šerbedžija
* Leland Orser 
* Jon Gries
* D.B. Sweeney 
* Luke Grimes 
* Olivier Rabourdin 
* Kevork Malikyan 
* Luenell

## *Soundtrack* 
Kabèh lagu ing soundtrack filem iki diripta lan ditata musike déning Nathaniel Méchaly.

## Pangaji 
## Rujukan 
## Pranala njaba 
* 
* 
* 
* *Taken 2*  at The Numbers
Nadjib Riphat Kesoema

**Nadjib Riphat Kesoema** () ya iku salah sijiné diplomat lan duta besar Indonesia kanggo Australia lan Vanuatu. Dhèwèké wis nampa pangaji kabudayan saka nagara Bèlgi ya iku Chevalier d'honorarium (ksatria) saka Haute Confrerie Royal du Noble Corcieli Kota Oostende kalebu The Order of St. Gregory the Great II-Tahta Suci déning Paus Yohanes Paulus II.

Dhèwèké naté njabat minangka Wakil Mantri Koordinator Babagan Pulitik, Hukum lan Keamanan saka taun 2011 nganti tekan 2012, lan uga duta besar Indonesia kanggo Uni Eropa, Bèlgi lan Luxembourg awit taun 2006 nganti 2010.

Taun 2013, sawisé anané tuduhan nguping tilpun déning pamarintah Australia tumrap para punggawa nagara ing Indonesia, Nadjib énggal-énggal ditimbali minangka wujud protesé pamarintah Indonesia. Nayakotama Australia, Tony Abbott wiwitané ora gelem njaluk pangapura utawa mènèhi pratelan babagan kedadeyan kuwi, awit saka tudhuhan saka Présidhèn Republik Indonesia Susilo Bambang Yudhoyono sing nganggep dhèwèké "gawé rèmèné" Indonesia.

## Riwayat ringkes 
Nadjib Riphat Kesoema lair ing Kutha Medan, Sumatera Lor, tanggal 23 Maret 1953. Dhèwèké ngrampungké ing pawiyatan luhur Universitas Padjajaran ing taun 1975 ing Jurusan Psikologi Pulitik.

## Lumakuné pagaweyan 
Nadjib lumebu ing Kementerian Luar Negeri Republik Indonesia saka kalangan pawiyatan luhur. Antarané taun 1986 nganti tekan 1989, Riphat ngayahi jejibahan minangka sebagai Sekretaris Pertama Urusan Pulitik Luar Negeri ing Kedutaan Besar Indonesia Oslo, Nurwègen.

## Pangaji 
Nadjib Riphat naté nampa pangaji Chevalier d'honorarium (knight) saka Haute Confrerie Royal du Noble Corcieli of the City of Oostende

## Rujukan
The Ticket (filem)

***The Ticket*** ya iku filem drama saka Amérikah Sarékat kang digawé ing taun 2016, disutradarani Ido Fluk, dhedhasar skenario kang dianggit Ido Fluk bareng Sharon Mashihi. Sing maragani film iki ya iku Malin Åkerman, Dan Stevens, Kerry Bishé, Oliver Platt, Liza J. Bennett, lan Skylar Gaertner.

*The Ticket* diputer kaping pisan ing pahargyan Tribeca Film Festival, tanggal 16 April 2016, lan dibabar kanggo bebrayan ing Amérikah Sarékat ing 7 April 2017, déning Shout! Factory.

## Ringkesan 
James, kang nandang tuna netra awit umur 13 taun, nglakoni urip rahayu bareng bojoné, Sam lan puteriné, Jonah. Sawijining dina, dhèwèké matané bisa weruh manèh lan nemu yèn tumor hipofisis kang bisa dioperasi wis nggencèt saraf optik awit dhèwèké isih remaja wis bisa mari alon-alon. Mumet awit saka karahayone ing satengahe bebrayan, James lan Sam nggawé rencana kanggo dina mbesuké. Nanging, James malah nemu awaké wis digawé wuta déning penggayuh cèthèk sadrema kanggo ngoyak kasuksèsan.

## Ingkang maragani 
* Malin Åkerman 
* Dan Stevens 
* Kerry Bishé 
* Oliver Platt 
* Liza J. Bennett 
* Skylar Gaertner 
* Peter Mark Kendall 
* Ekaterina Samsonov

## Riwayat 
Ing sasi Agustus 2014, Malin Åkerman lan Dan Stevens nyawiji ing film iki, bareng karo Ido Funk kang bakal tumindhak minangka sutradara dhedhasar skenario anggitané bareng karo Sharon Mashihi. Lan Oren Moverman lan Lawrence Inglee didhapuk dadi prodhuser, sawatara Dale Brown, Nick Byasse, lan Katie Heidy nyengkuyung minangka prodhuser èksekutif liwat gendera perusahaan filemè Cave Films, Initiate, lan Liberty Liquid Films. Ing sasi iku uga Oliver Platt lan Kerry Bishé mratelakkè bisa nyawiji ing proyek film. Film iki lumayan manéka warna sambutané. Para kritikus ngalem paraga lan elemen-elemen sinematik, nanging ya gumun kok filem iki katon alon lan gampang dibedhèk dalan critane.

## Dibabar 
Filem iki diputer kapisan ana ing pahargyan Tribeca Film Festival tanggal 16 April 2016. Ora let suwé saka kuwi, Shout! Factory nuku hak dum filem lan mbabar winatesan liwat video on demand tanggal 7 April 2017.

## Rujukan 
## Pranala njaba 
*
Denial (filem)

***Denial *** ya iku filem drama sujarah saka Amérikah Sarékat-Inggris kang digawé ing taun 2016. Filem iki disutradarani Mick Jackson dhedhasar naskah kang ditulis déning David Hare, dijupuk saka buku novèl anggitan Deborah E. Lipstadt's *History on Trial: My Day in Court with a Holocaust Denier.* Sing maragani filem iki antarané Rachel Weisz, Tom Wilkinson, Timothy Spall, Andrew Scott, Jack Lowden, Caren Pistorius, lan Alex Jennings.

*Denial* diputer kapisan ana ing adicara pangaji Toronto International Film Festival tanggal 11 September 2016. lan dibabar kanggo para pamirsa Amérikah Sarékat ing tanggal 30 September 2016 déning Bleecker Street. Lan ing Inggris, filem iki kababar tanggal 27 Januari, 2017 déning Entertainment One.

## Riwayat 
*Denial* awujud filem drama biografi sujarah kang dijupuk saka buku sesirah "History on Trial: My Day in Court With a Holocaust Denier" anggitané Deborah E. Lipstadt. Film iki disutradarani Mick Jackson dhedhasar naskah skenario kang ditulis déning David Hare. Sing maragani filem *Denial* antarané ya iku Rachel Weisz, Tom Wilkinson, Timothy Spall, lan Andrew Scott. Omah prodhuksi filem iki ya ku krasnoff/Foster Entertainment, Shoebox Films, Participant Media dan BBC Films kang ngetokké dhuwit kanggo mbiyayani filem kang dibabar ing tanggal 30 September 2016 (USA).

Film *Denial* nyritakké bab kisruheé prakara hukum antarané wong loro ahli sujarah, Deborah (Hilary Swank) lan David Irving. Debora mratelakké yèn Irving minangka "Holocaust denier", rumangsa jenengé digawé isin, Irving banjur nggugat Debora ing pengadilan nagari Inggris. Ana ing sistem pengadilan Inggirs, kadhakwa diwajibaké ngejokké bukti, mula saka kuwi Lipstandt lan sakancané kang mbélani padha mbuktekaké sapérang bukti wigati yèn Holocaust kuwi bener-bener kasunyatan. Ing sajerone prakara iki, Deborah kasil ngalahaké Irving ing persidangan, lan majelis hakim kasil nemu yèn Irving pancen sengaja molak-maliké sujarah.

## Ingkang maragani 
* Rachel Weisz minangka Deborah Lipstadt
* Tom Wilkinson minangka Richard Rampton
* Timothy Spall minangka David Irving
* Andrew Scott minangka Anthony Julius
* Jack Lowden minangka James Libson
* Caren Pistorius minangka Laura Tyler
* Alex Jennings minangka Sir Charles Gray
* Mark Gatiss minangka Robert Jan van Pelt
* Andrea Deck minangka Leonie
* Sally Messham minangka Meg
* John Sessions minangka Prof. Richard Evans
* Nikki Amuka-Bird minangka Lilly Holbrook
* Harriet Walter minangka Vera Reich

## Rujukan 
## Pranala njaba 
* 
* (Inggris)   di Internet Movie Database
Miss Kanada

**Miss Kanada** ya iku salah sijiné adhon-adhon kanthi bebungah beasiswa kanggo para wong wadon enom ing Kanada. Adon-adon iki dianakaké ing Hamilton taun 1945. Ora ana gelar kang diwènèhaké awit taun 1993 nganti tekan 2008. Miturut Miss Kanada kang anyar, lan kaca Miss Teen Canada, gelar diwènèhké manèh kanthi nggatèkaké kapribadhèn, ora mung sadrema pasuryan lan dedeg piyadeg. Adon-adon Miss Kanada iku kontès paling lawas kang nganti saiki èsih dianakaé ing nagara iki.

Kaping pisan Miss Kanada dibabar ya iku taun 1963 ing stasiun tivi CTV dibawahi pranata acara anyar, Peter Jennings lan Baden Langton. Jennings èsih diwènèhi kapracayan dadi pranata acara dhèwèkan nganti tekan taun 1966 lan diganti déning pranata acara *game show*, Jim Perry, nganti tekan taun 1990. Dominique Dufour, kang mimpang Miss Kanada ing taun 1981, uga naté mèlu nyengkuyung minangka pranata acara bebarengan karo Perry, saka taun 1982 nganti tekan taun 1990. Kontes pungkasan, kang digeganaaké taun 1991, dibawahi Peter Feniak dikancani Liz Grogan.

Adicara iki kawentar ing dasawarsa 1970-an, kang dipirsani déning punjul limang yuta pamirsa, nanging sabanjuré mudhun ing dasawarsa 1980-an, nganti tekan dibubarké sawatara wektu. Produser acara iki mratélakké awit saka saking gedhéné biaya minangka alesan ngapa acara iki dibubarké sawatara, bebarengan karo absené Jim Perry, kang pancen péngin arep nglèrèni setengah lumakuné ing sawisé acara adhon-adhon ing taun 1991, Ing pungkasan adhon-adhon Miss Kanada ing taun 1992 ya iku Nicole Dunsdon saka praja British Columbia.

Winnifred Blair saka Saint John, New Brunswick dilantik (dienggoni makutha) minangka Miss Kanada ing tanggal 11 Fèbruari 1923 ing kawitane, adhon-adhon iki ora ana sambung raketé karo Karnaval Mangsa Dingin Montreal. Juara loro ing acara kuwi ya iku Muriel Harper saka Kutha Winnipeg, Manitoba.

Adhon-adhon Miss Kanada nampani waralaba saka panitia acara kontès Miss Universe ing taun 1978, nalika juara lorone taun kuwi, Andrea Leslie Eng, mèlu adhon-adhon ing internasional. Saka taun 1979 nganti tekan adhon-adhon pungkasan, kang mimpang Miss Kanada mèlu adhon-adhon kuwi. Miss Kanada 1982, Karen Baldwin, dadi siji-sijiné Miss Kanada kang naté mimpang ing adhon-adhon Miss Universe. Wiwit taun 2003, duta saka Kanada kang maju ing Miss Universe dipilih liwat adhon-adhon Miss Universe Kanada.

## Sing mimpang 
Ing ngisor iki pratélan kang mimpang Miss Kanada:

Connie-Gail Feller mimpang gelar Miss Kanada taun 1960 lan mèlu Miss Amérika, nanging kalah ing tanggal 20 September 1960.

## Pranata acara 
Jim Perry- 1967-1991

## Uga delengen 
* Miss Earth Canada
* Miss Universe Canada
* Miss World Canada
* Miss Dominion of Canada
* Miss Canada International

## Rujukan 
## Pranala njaba 
* British Pathe newsreel of Miss Canada 1948
* http://www.pageantopolis.com/international/canada_1970s.htm
* http://www.pageantopolis.com/international/canada_1980s.htm
Pengeboman metro Sankt Peterburg 2017

Ing tanggal 3 April 2017, sawijiné serangan disusul ledhakan bom kadadéan ing metro Sankt Peterburg antarané Stasiun Sennaya Ploshchad lan Tekhnologichesky Institut. Sangang wong dilaporaké séda, lan sabanjuré wong loro liyané nyusul séda. Kira-kira wong seket ngalami ketaton ing kedadeyan iku. Piranti sing kanggo mbledhosaké disimpen ing sawijiné tas. Bom kapindho tinemu ing sadhuwuré sepur liyané, ing stasiun. Awit saka kadadéan kuwi, dilaporaké yèn kabèh stasiun metro ing Sankt Peterburg énggal-énggal ditutup.

Bom kapindho tinemu ing stasiun Ploshchad Vosstaniya; sing sabanjuré kasil didhem. Piranti sing kanggo ngledhakaké nggunakke fragmen senjata api. Salah sijiné wong kang nyujayani, bokmanawa katon liwat kodhak pangindhik ing Metro, miturut sawijiné sumber sing durung gelem mènèhi katrangan lanjut.

Komité Investigasi mratelakaké yèn masinis kereta sengaja ora ngendheké sepur nalika ledhakan bisa njalari tekané kurban luwih akèh.

Dilaporake déning Mantri Pertahanan Russia, ana kira-kira seket wong ngalami ketaton abot, lan pat belas ing antarané séda, kalebu sing tumindak ngebom.

Déning intelijen Kyrgyzstan lan Ruslan, ana pawongan sing disujanani minangka Akbarzhon Jalilov, warga saka nagara Ruslan umuré 22 taun, kelairan Kyrgyz. Akbarzhon lair taun 1995 ing Osh, Kyrgyzstan, lan teka ing Moskow kira-kira taun 2011. Miturut ariwarta Ruslan *Moskovskij Komsomolets*, gazeta.ru nglaporké yèn dhèwèké nyambut gawé minangka juru masak ing salah sijiné bar sushi taun 2015. Sawetara iku, sumber liyané mratelakke yèn Jalilov mau nyambut gawé ing garasi sadurungé ngilang, seminggu sadurungé kedadeyan iku. Jalilov sing dadi pandhereké agama Islam, wis dikandhakaké déning kenalané, lan duwé pandelengan babagan tartamtu.

## Reaksi 
Presidhen Russia, Vladimir Putin lagi ing kuthané nalika kadadéan serangan iku, dhèwèké ngicim kedadeyan kuwi. Salawasé patemon karo Presidhen Bélarusia, Alexander Lukashenko, Putin mratelakaké yèn wong kuwi "nimbang-nimbang kabèh mulabukane, kalebu terorisme". Pratelan kuwi dimeloni déning Lukashenko kang uga prihatin awit saka panjeblugé bom kuwi.

Wali Kutha Moskwa Sergey Sobyanin mratelakaké kaprihatinané awit anané kurban ing serangan kuwi, lan mrentahke para pegawe keamanan supaya jaga-jaga ing sakabehing jalur sepur ing kutha kuwi. Ngono mau kajupuk saka pratelané wali kutha lan juru wicara pamarintah, Gulnara Penkova.

Pratelan kaprihatinan uga teka saka para tokoh internasional antarané Presidhen Amérikah Sarékat, Donald Trump, Nayakotama Russia, Dmitry Medvedev, anggota dewan saka Dhénemarken, Georgia, Karajan Inggris, NATO, lan Dewan Uni Eropa.

Pimpinan Chechen Republic Ramzan Kadyrov ngandhakaké, ledhakan sepur ngisor lemah iku mau "sawijiné aksi monster terorisme" lan njaluk supaya golèk sisik melik sing tumindak, lan ngukum.

Ing sisih liyané, ISIL ngincim yèn kelompoké arep nyerang tumrap Ruslan. Para pandherek ISIL kepara malah nganakaké prayaan tragedi iki kanthi nyebar gambar-gambar mayat kang mati awit saka ledhakan.

## Uga delengen 
* List of terrorist incidents involving railway systems
* List of terrorist incidents in 2017

## Rujukan
Miss Inggris

**Miss Inggris** ya iku adhon-adhon taunan kanggo para kenya kang dianakaké déning nagara Inggris awit taun 1928. Adhon-adhon iki awujud pangaji saben nagara kang diudhunaké saka Miss World saperlu nyaring panyarta kang bakal dikirimké ing tataran internasional. Sing nduwéni hak gelar adicara Miss Inggris ya iku Angie Beasley, kang mimpang 25 adhon-adhon ayu ing dasawarsa 1980-an lan wis nganakaké adicara kaya ngéné ing saindhengé donya sangisoré Miss World.

## Sajarah 
Ana ing adhon-adhon iki, mligi babak pungkasan, ora sithik para tokoh lokal utawa nasional kang didhapuk dadi juri, kalebu sawijiné model Jordan, kang nyawiji minangka juri kanggo Miss Sussex

Adon-adon Miss Inggris nglumantaraké maewu-weu kenya sagung Inggris dadi misuwur liwingkoran kanthi anané reroncèné adhon-adhon kang asring dianakaé ing nagara kuwi.

Kalawarta* News of the World* lan "Take a Break" sadurungé nyengkuyung para panyarta pirang-pirang taun, mbabar tulisan para panyarta lan masang foto-foto para kang mimpang ing sisih ngarep kalawarta. Sapérang suringkabar kalebu *Daily Mirror, The Times, The Daily Mail* lan kalebu kalawarta 'Teen Vogue ing New York lan Hello! naté ngangkingcrita babagan para kang mimpag ing tataran lokal nganti tekan nasional.

Para kang mimpang Miss Inggris, bareng karo kang mimpang Miss Northern Ireland, Miss Scotland lan Miss Wales, diparengaké mèlu adhon-adhon ing Miss World. Saingan kang paling dhuwur dhéwé panyarta nagara konstituante sabanjuré mèlu lan dadi dutané Miss United Kingdom.

Adhon-adhon taun 2008 kacathet minangka adhon-adhon luwih kang ngirimaké Chloe Marshall lan salah sijiné duta saka Angkatan DaringInggris, Katrina Hodge, wong sakloron mau, kang kapisan mèlu adhon-adhon ayu.

Sapérangan panyarta Miss Inggris meh waé kasil ngrebut makutha internasional kanggo nagara Inggris, nanging pungkasané mung nampani gelar juara loro nganti ping lima; ping pisan ing Miss Universe, ping pindho ing Miss World, lan ping pindho ing Miss Eropa.

Pangaji ing taun 2011 dimenangké déning Alize Mounter kang kalebu minangka *favorit* ing adhon-adhon iki. Ana ing adhon-adhon Miss World, Alize kasil éntuk gelar Miss World Eropa lan mandheg ing urutan kapapat, dhewèké dadi salah sijiné panyarta saka Inggris kang paling sukses ing Miss World wiwit taun 1992. Prestasi kang padha direngkuh déning Carina Tyrrell kang makili Inggris ing Miss World 2014. Carina kang nalika kuwi esih ngangsu kawruh ing pawiyatan luhur, Jurusan Kedokteran, ing Universitas Cambridge mandheg ing urutan kapapingMiss World 2014, kang dianakaké ing ExCel London.

## Sing mimpang 
### 1928 nganti tekan 1936 
### 1953 sampai 1990 
Sawisé mimpag ing Miss Inggris, para pamenang dikirim makili negarané ing Miss Universe, Miss Europe, lan pungkasané Miss United Kingdom.

### 2000 - saiki 
Awit taun, 2000, kang mimpang Miss Inggris wis mèlu sapérang adhon-adhon Miss World ya iku

## Uga delengen 
* Miss Northern Ireland
* Miss Scotland
* Miss United Kingdom
* Miss Wales
* Miss Universe GreingBritain
* Miss GreingBritain

## Rujukan 
## Pranala njaba 
* 
* BBC Newsbeing- 'Size 16 girl in Miss England final'
Puteri Indonesia 2017

**Puteri Indonesia 2017** ya iku salah sijiné adhon-adhon Puteri Indonesia kang kaping selikur. Puteri Indonesia 2016, Kezia Roslin Cikita Warouw masangké makutha marang kang menang, kang bakal makili Indonesia ing adhon-adhon Miss Universe 2017, Miss International 2017, Miss Supranational 2017 lan Miss Grand International 2017.

Adicara iki dirawuhi déning Iris Mittenaere, Miss Universe 2016 sakai Perancis lan uga Ariska Putri Pertiwi, Miss Grand International 2016 saka Indonesia. Saliyané kuwi ana Natalie Glebova, Miss Universe 2005 saka Kanada kang didhapuk dadi salah sijiné déwan juri.

Panyisihan Puteri Indonesia 2017 béda karo kang wis dianakaké kaya taun-taun sadurungé, ing kéné para panyarta pungkasan kang kapilih kudu nglewati 11 (10 saka pilihan dewan juri, lan siji manèh kapilih déning pamirsa televisi). Sabanjuré kuwi dipilih manèh dadi 6 (5 dipilih dé dewan juri, lan siji manèh kapilih déning pamirsa televisi). Sawisé, dipilih manèh dadi telu, loro, lan siji, nanging kabèh saka pilihané dewan juri. Adhon-adhon kuwi dimenangi déning Bunga Jelitha Ibrani kang makili DKI Jakarta 5. Taun iki uga, kang mimpang diparengake mèlu adhon-adhon ing Miss Universe 2017.

Puteri Indonesia taun iki uga dirawuhi déning sewelas pamenang taun-taun sadurungé, ya iku Puteri Indonesia 1992 - Indira Sudiro, Puteri Indonesia 1996 - Alya Rohali, Puteri Indonesia 2002 -Melanie Putria Dewita Sari, Puteri Indonesia 2004 - Artika Sari Devi, Puteri Indonesia 2005 - Nadine Chandrawinata, Puteri Indonesia 2006 - Agni Pratistha, Puteri Indonesia 2007 - Putri Raemawasti, Puteri Indonesia 2008 - Zivanna Letisha, Puteri Indonesia 2009 - Qory Sandioriva, Puteri Indonesia 2011 - Maria Selena, Puteri Indonesia 2012-2013 - Whulandary Herman, Puteri Indonesia 2014 - Elvira Devinamira, lan Puteri Indonesia 2015 - Anindya Kusuma Putri

## Sing mimpang 
; Katrangan
* **§**: lumebu babak 11 gedhé liwat pamilihan pamirsa
* **θ**: lumebu babak 6 gedhé liwat pamilihan pamirsa

## Salah sebut 
Nalika nemtokké sapa kang bakal nyandhang gelar Puteri Indonesia, ana kedadèyan "salah sebut" ya iku Choky Sitohang mbiwara yèn wakil saka DKI Jakarta 5 lumebu ing urutan katelu utawa nyandhang minangka Puteri Pariwisata, jumbuh karo cathetan kang ditampa saka dewan juri. Nanging ora let suwé, sewelas dewan juri mbenerke apa kang wis dikandhakké déning Choky, lan njaluk supaya telung panyarta pungkasan mau ngadek manèh ing panggonan sadurungé. Sawisé kuwi, dikandahaké yèn urutan katelu dienggoni déning wakil saka Nusa Tenggara TImur, urutan kapindho kacanhak déning wakil saka Jawa Barat. Lan wakil saka DKI Jakarta 5 kang sadurungé diumumke minangka urutan katelu, nyandhang gelar minangka Puteri Indonesia 2017.

## Rujukan 
## Pranala njaba 
* Situs web resmi Puteri Indonesia
Ivan Lanin

**Ivan Lanin** kang misuwur kanthi asma **Ivan Razela Lanin** () ya iku salah sawijiné juru internet saka Indonesia. Ivan Lanin misuwur mligi minangka aktivis kang mènèhi kampanye mendah wigatiné nggunakké basa Indonesia kang apik lan bener, sarta ngenalaké tembung-tembung saka basa Indonesia kang padha karo istilah-istilah basa manca nagara antarané liwat Facebook lan Twitter.

## Riwayat 
Ivan Lanin miwiti nulis ing Wikipédia basa Indonesia taun 2006 (ndhaptar kanti jeneng pangguna IvanLanin ing tanggal 18 Fèbruari 2006) liwat besutan kapisan ya iku kaca Pajak. Awit saka kuwi, dhèwèké neruské mbesut lan ngrintis kaca-kaca anyar ing Wikipédia nganggo bahasa Indonesia kang éndah. Taun 2007, dhèwèké nyawiji karo Milis Bahtera kang anggotane para pengamat basa Indonesia. Ing sajeroné Rapat Umum Anggota taun 2008, dhèwèké kapilih dadi Direktur Eksekutif Wikimedia Indonesia. Ivan mundur saka kalungguhan kuwi ing pungkasan taun 2009 jalaran kegiyatané. Tengah-tengah taun 2009, Ivan ditampa sekolah ing Magister Teknologi Informasi Universitas Indonesia. Ing kala mangsa kang meh barengan, dhèwèké uga ditampa dadi pambesut ing Google basa Indonesia.

Kanggo nyebaraké ngèlmu basa, Ivan Lanin ngembangaké "*Kateglo*" kang awujud singkatan saka "kamus", "tesaurus", lan "glosarium". Dhéwèké ngembangaké Kateglo bareng karo kancané, Romi Hardiyanto kang ngayahi jejibahan minangka penerjemah Firefox ing basa Indonesia. Ivan kaping pisan éntuk pamikiran nggawé Kateglo tanggal 9 Mèi 2009. Sabanjuré, Iwan nggawé struktur basis data Kateglo mung ing wanci telung dina kanthi nggawé program,  éwadene Romi ngawakutu (nganalisis) programé.

## Pawiyatan 
* SMA Negeri 3 Jakarta, 1989 
* Teknik Kimia, Institut Teknologi Bandung, 1992
* Magister Teknologi Informasi, Universitas Indonesia, 2009 

## Lumaku 
* Chief Technology Officer, APB Group
* Pambesut ing Google Indonesia

## Uga delengen 
* IvanLanin, akun milik Ivan Lanin di Wikipedia bahasa Indonesia.

## Rujukan 
## Pranala njaba 
* Akun Twitter milik Ivan Lanin
* Akun Facebook milik Ivan Lanin
* Situs web milik Ivan Lanin
* Kontribusi IvanLanin di Wikipedia bahasa Indonesia
* Mendengar ‘Elo-Gue’ di Pelosok Yogyakarta